[14] दोनों के बीच की समानताएं और विभिन्नताएं इस प्रकार थीं: समानताओं में शामिल था पिछड़े वर्गों (किसानों सहित) के लिए आरक्षण को समर्थन, ग्रामीण/ कुटीर उद्योगों व विकेन्द्रीकरण को बढ़ावा। विभिन्नताओं में शामिल हैं: जहां चरण सिंह द्वारा पिछड़े वर्गों के किसानों से संबंधित मुद्दों को प्राथमिकता दी गई वहीं समाजवादियों द्वारा पिछड़े वर्गों के लिए आरक्षण और हिन्दी का समर्थन एवं अंग्रेजी के विरोध को प्राथमिकता दी गई। जहां चरण सिंह आंदोलन की राजनीति के ख्लिाफ थे वहीं समाजवादी इसके समर्थक थे। दोनों के बीच सबसे महत्वपूर्ण मतभेद का संबंध विरोध प्रदर्शनों व आंदोलन की राजनीति करने की आवश्यकता के संदर्भ में था।